ZAPISNIK


03. sjednice Vijeća Mjesnog odbora Demerje održane 18. kolovoza  2021., u sjedištu Mjesnog odbora Demerje, Demerska 33, s početkom u 20:00 sati.

NAZOČNI ČLANOVI VIJEĆA:  Vesna Šantek, Ivana Ratković, Dražen Lončić, Dubravka Birko i Ivan Svedrović

Predsjednica Vijeća Mjesnog odbora Demerje  pozdravlja prisutne, konstatira da je  na sjednici Vijeća prisutno 5 članova Vijeća te isto može pravovaljano raspravljati i odlučivati.
Predlaže da se usvoji zapisnik 02. sjednice Vijeća Mjesnog odbora Demerje.
Jednoglasno (5“za“) usvojen je zapisnik 02. sjednice Vijeća. 
Predsjednica Vijeća otvara 03.  sjednicu Vijeća te predlaže sljedeći dnevni red sa dvije točke nadopune 6. i 7. točke

d n e v n i   r e d:


          1. Prijedlog zaključka o prijedlogu odluke o izmjeni Odluke o naknadi predsjednicima, 
            potpredsjednicima i članovima Vijeća Gradske četvrti i Mjesnih odbora

          2. Zaključak o jednokratnom korištenju prostora mjesne samouprave u iznimnim 
           slučajevima

          3.Prijedlog Odluke o izmjenama i dopunama odluke o davanje u zakup i na drugo 
            korištenje  površina javne namjene

          4. Skrb o prostorima mjesne samouprave – domari
            
     5. K. K., šodranje neasfaltiranog dijela ulice Kutiček

     6. Imenovanje jednog člana Mjesnog odbora za člana školskog odbora u osnovnim 
         školama na području Gradske četvrti Brezovica

     7. Prijava o puštenim psima bez nadzora u naselju Demerje

     8. Obavijesti, pitanja i prijedlozi

Vijeće je jednoglasno (5“za“) prihvatilo predloženi dnevni red.

Ad 1). Prijedlog zaključka o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Gradske četvrti i Mjesnih odbora
Predsjednica Vijeća Vesna Šantek obrazlaže Prijedlog te otvara raspravu.
Vijeće jednoglasno (5“ne“) ne prihvaća predloženi Prijedlog.
Kada bi postupanje na svim razinama vlasti od Skupštine pa na niže bilo u jednakom postotku
smanjeno tada bismo prihvatili ovaj prijedlog.
Ad 2). Zaključak o jednokratnom korištenju prostora mjesne samouprave u iznimnim 
           slučajevima
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) prihvatilo

                                                       ZAKLJUČAK
o jednokratnom korištenju prostora mjesne samouprave u iznimnim slučajevima
1. Vijeće Mjesnog odbora Demerje suglasno je da predsjednik Vijeća u iznimnim slučajevima u razdoblju između sjednica Vijeća, može samostalno odlučivati o zahtjevu za jednokratnim korištenjem prostora mjesne samouprave.
2. O jednokratnom korištenju prostora iz točke 1. ovog zaključka Gradski ured za mjesnu samoupravu izdati će odobrenje o korištenju.
3. Predsjednik Vijeća dužan je izvjestiti Vijeće o svakom takvom zahtjevu na prvoj sljedećoj sjednici Vijeća.

Ad 3). Prijedlog Odluke o izmjenama i dopunama odluke o davanje u zakup i na drugo 
            korištenje  površina javne namjene
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) prihvatilo

Z A K LJ U Č A K
o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene


	
	1.Vijeće Mjesnog odbora Demerje razmotrilo je Nacrt prijedloga odluke o izmjenama
   i dopunama Odluke o davanju u zakup i na drugo korištenje površina javne namjene.

2. Vijeće daje pozitivno mišljenje na Nacrt prijedloga odluke o izmjenama i dopunama
    Odluke o  davanju u zakup i na drugo korištenje površina javne namjene.

	 
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.



Ad 4). Skrb o prostorima mjesne samouprave – domari
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) prihvatilo

           ZAKLJUČAK
o očitovanju na prijedlog za preispitivanje potrebe obavljanja poslova domara u prostorima mjesne samouprave


1. Vijeće Mjesnog odbora Demerje razmotrilo je obavijest Gradskog ureda za mjesnu 
    samoupravu KLASA:400-01/21-001/10, URBROJ:251-06-01-21-39 od 22. srpnja 2021. 
    vezanu za prijedlog za preispitivanje potrebe obavljanja poslova domara u prostorima 
    mjesne samouprave.

2. Vijeće smatra da je neophodno da o prostoru mjesne samouprave, Demerska ulica 33  i 
    dalje skrbi domar obzirom na površinu prostora, broj korisnika i učestalost  korištenja te je 
     protiv ukidanja angažmana domara u brizi za navedeni prostor.

3. Za obavljanje domarskih poslova, za razdoblje listopad – prosinac 2021., Vijeće predlaže 
    da se sklopi ugovor s dosadašnjim domarom Matom Antolovićem..  

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 5). K. K., šodranje neasfaltiranog dijela ulice Kutiček
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) prihvatilo


                                                  ZAKLJUČAK
                      o šodranju neasfaltiranog dijela ulice Kutiček

1. Vijeće Mjesnog odbora Demerje razmotrilo je zamolbu Kulašević Karla za šodranjem neasfaltiranog dijela ulice Kutiček.
2. Vijeće je prihvatilo zamolbu Kulašević Karla za šodranjem neasfaltiranog dijela ulice Kutiček.
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 6). Imenovanje jednog člana Mjesnog odbora za člana školskog odbora u osnovnim 
      školama na području Gradske četvrti Brezovica
Predsjednica Vijeća Vesna Šantek obrazlaže Prijedlog te otvara raspravu.
Vijeće je jednoglasno (5“za“) prihvatilo

ZAKLJUČAK
o prijedlogu kandidata za člana Školskog odbora Osnovne škole Brezovica


1. Vijeće Mjesnog odbora Demerje razmotrilo je pozivno pismo gradonačelnika Grada 
    Zagreba o novoj praksi imenovanja članova školskih i domskih odbora ustanova kojima je 
   Grad Zagreb osnivač. 

2. Vijeće podržava novi princip imenovanja budući da ima za cilj veću uključenost škole u
     lokalnu zajednicu i istodobno povećanje prisutnosti mjesne samouprave u upravljanju 
     školom. 

3. Za obavljanje dužnosti člana Školskog odbora Osnovne škole Brezovica, koji će 
    predstavljati Mjesni odbor Demerje, Vijeće predlaže  Ivanu Ratković. 
    
4. Ovaj zaključak dostavlja se Gradonačelniku Grada Zagreba.

Ad 7). Prijava o puštenim psima bez nadzora u naselju Demerje
Vijeće predlaže da se prijava o puštenim osima proslijedi na daljnje postupanje nadležnim službama.

Ad 8). Obavijesti, pitanja i prijedlozi
Vijeće je zatražilo rješavanje divljeg deponija sa spoja ulice Darka Mateše i ulice prema ENC-u.

[bookmark: _GoBack]Dubravka Birko je zatražila čišćenje sipina sa prometnica na području Mjesnog odbora Demerje.

Vijeće traži:
 - od nadležnih službi da se predsjedniku Mjesnog odbora na vrijeme dostavljaju planovi radova i akcija
- saniranje udarnih rupa na kolniku križanje Demerske ulice i ulice Klanjec (ovim križanjem prometuje autobusna linija)

Ivana Ratković  je zatražila rješavanje neodržavane parcele k.č. 1392 k.o. Demerje. Parcela se nalazi u ulici Cvetki između k.br. 13 i 15.

Dražen Lončić i ostali vjećnici Mjesnog odbora Demerje izričito su zatražili od Vijeća Gradske četvrti Brezovica da učini sve potrebne izvide te da im se omogući uvid u plan rekonstrukcije i proširenje ENC-a Demerje, prometne infrastrukture kao i planiranog izlaza „Demerje“ s autoceste.

Dovršeno u 21:00 sati.


KLASA: 026-02/21-002/1326
URBROJ: 251-06-11-802-21-2


Zapisnik napisala				                   Predsjednica Vijeća 
Ivana Ratković					   Mjesnog odbora Demerje
								Vesna Šantek

